Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2005. január 20-án a sajtóból értesültem, hogy ebben az ügyben Ön, illetve a Magyar Narancs Szerkesztõsége bírósághoz fordult. Tájékoztatom, hogy ügyét, mivel a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 27. § (1) bekezdése kimondja, hogy „bárki az adatvédelmi biztoshoz fordulhat, ha véleménye szerint személyes adatainak kezelésével vagy a közérdekû adatok megismeréséhez fûzõdõ jogainak gyakorlásával kapcsolatban jogsérelem érte, vagy annak közvetlen veszélye fennáll, kivéve, ha az adott ügyben bírósági eljárás van
Paragraph Index: 902

2005. január 20-án a sajtóból értesültem, hogy ebben az ügyben Ön, illetve a Magyar Narancs Szerkesztõsége bírósághoz fordult. Tájékoztatom, hogy ügyét, mivel a személyes adatok védelmérõl és a közérdekû adatok nyilvánosságáról szóló 1992. évi LXIII. törvény 27. § (1) bekezdése kimondja, hogy „bárki az adatvédelmi biztoshoz fordulhat, ha véleménye szerint személyes adatainak kezelésével vagy a közérdekû adatok megismeréséhez fûzõdõ jogainak gyakorlásával kapcsolatban jogsérelem érte, vagy annak közvetlen veszélye fennáll, kivéve, ha az adott ügyben bírósági eljárás van folyamatban” – lezárom. Budapest, 2005. január 24. Dr. Péterfalvi Attila (1463/A/2004) 2006/162/II. szám Az „mszp.hu” portállal kapcsolatos panaszbeadványra adott válasz […] Tisztelt […]! Ön beadvánnyal fordult hozzám, melyben a Magyar Szocialista Párt honlapján bevezetett gyakorlatával, valamint a honlap módosított adatkezelési elveivel összefüggésben fogalmazott meg észrevételeket. Beadványában kifogásolta, hogy az MSZP fórumozóinak figyelmét arra hívják fel, hogy az mszp.hu rögzíti és tárolja a hozzászólások mellett azt az IP-címet, amirõl a hozzászólás érkezett. Levelében kétségbe vonta, hogy ez a támadások elleni védekezés hatékony eszköze volna, mert hackelni nem regisztrált felhasználók szoktak, ebbõl következõen a jelzett személyes adatok rögzítése fölösleges. Feltett kérdéseire, valamint észrevételeire válaszul az alábbiakról tájékoztatom:

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes